Daginstitutionen Mælkebøtten på Attrupgårdvej i Vodskov stod onsdag eftermiddag i flammer. Der er sket omfattende skader på bygningen.

Børnehaven er under ombygning, og branden er opstået i forbindelse med, at håndværkerne var i gang med at lægge nyt tappap på taget. Ilden fik hurtigt godt fat, og bygningen blev overtændt. Branden gav onsdag eftermiddag en del røgudvikling, men ingen personer er kommet tilskade ved branden, og da børnehaven er under ombygning, er den lukket i øjeblikket.